CELEX: 42013D0507
Language: sk
Date: 2013-10-16 00:00:00
Title: 2013/507/EÚ: Rozhodnutie zástupcov vlád členských štátov zo 16. októbra 2013 , ktorým sa vymenúva generálny advokát Súdneho dvora

18.10.2013   
            
            
               SK
            
            
               Úradný vestník Európskej únie
            
            
               L 277/11
            
         ROZHODNUTIE ZÁSTUPCOV VLÁD ČLENSKÝCH ŠTÁTOV
   zo 16. októbra 2013,
   ktorým sa vymenúva generálny advokát Súdneho dvora
   (2013/507/EÚ)
   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 19,
   so zreteľom na Zmluvu o fungovaní Európskej únie, a najmä na jej články 253 a 255,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a ods. 1,
   keďže
   
               (1)
            
            
               Rozhodnutím Rady 2013/336/EÚ (1), sa s účinnosťou od 1. júla 2013 zvýšil počet generálnych advokátov Súdneho dvora Európskej únie na deväť.
            
         
               (2)
            
            
               V súvislosti s vymenovaním generálneho advokáta Súdneho dvora bol ako kandidát navrhnutý pán Maciej SZPUNAR.
            
         
               (3)
            
            
               Výbor zriadený článkom 255 Zmluvy o fungovaní Európskej únie poskytol stanovisko k vhodnosti pána Macieja SZPUNARA vykonávať funkciu generálneho advokáta na Súdnom dvore.
            
         
               (4)
            
            
               Vzhľadom na čiastočné obmenenie sudcov a generálnych advokátov, ktoré sa uskutoční 7. októbra 2018 je vhodné, aby sa pán Maciej SZPUNAR vymenoval v súlade s článkom 253 druhým odsekom Zmluvy o fungovaní Európskej únie na obdobie, ktoré sa skončí 6. októbra 2018,
            
         PRIJALI TOTO ROZHODNUTIE:
   Článok 1
   Pán Maciej SZPUNAR sa vymenúva za generálneho advokáta Súdneho dvora na obdobie od 16. októbra 2013 do 6. októbra 2018.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      V Bruseli 16. októbra 2013
      
         
            predseda
         
         R. KAROBLIS
      
   
   
      (1)  Rozhodnutie Rady 2013/336/EÚ z 25. júna 2013, ktorým sa zvyšuje počet generálnych advokátov Súdneho dvora Európskej únie (Ú. v. EÚ L 179, 29.6.2013, s. 92).